google/wiki40b huggingface dataset:
Vierville-sur-Mer

Poloha

Obec má rozlohu 6,41 km². Najvyšší bod je položený 62 m n. m. a najnižší bod 0 m n. m.

Obyvateľstvo

Počet obyvateľov obce je 244 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Douze

Poloha

Obec má rozlohu 23,05 km². Najvyšší bod je položený 267 m n. m. a najnižší bod 132 m n. m.

Obyvateľstvo

Počet obyvateľov obce je 1 043 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
YINSH

Pokladanie krúžkov

Hráči striedavo pokladajú svoje krúžky na priesečníky hracej dosky. Ako prvý začne pokladať biely hráč. Táto fáza hry končí položením všetkých desiatich krúžkov na plochu hracej dosky.

Presúvanie krúžkov

Hráč, ktorý je práve na ťahu, vezme jeden kameň zo zásoby a položí ho svojou farbou navrchu do jedného zo svojich krúžkov. Potom tento krúžok presunie (bez kameňa) jedným smerom o ľubovolný počet polí na voľný priesečník. Presúvaný krúžok môže preskočiť ľubovolný počet priesečníkov alebo kameňov ľubovolnej farby. Pokiaľ však preskočí nejaké kamene, musí skončiť presun na prvom voľnom priesečníku za týmito kameňmi. Je zakázané preskočiť krúžok. Všetky preskočené kamene sa otočia, čím sa zmení ich farba.
Ak vznikne na hracej doske súvislá rada najmenej piatich kameňov, hráč ktorému patria ich odstráni z dosky do zásoby a vezme si z dosky späť jeden zo svojich krúžkov. Ak táto rada obsahuje viac ako päť kameňov, hráč ktorému kamene patria odstráni z nich 5 ľubovolných kameňov, ktoré tvoria súvislú radu.
Medzikontinentálna balistická raketa

Medzikontinentálna balistická raketa (angl. Intercontinental ballistic missile, skr. ICBM) je strategická balistická raketa schopná dopraviť s vysokou presnosťou na vzdialenosť prevyšujúcu 5 500 km bojovú hlavicu, väčšinou vybavenú atómovou alebo termonukleárnou náložou. Balistická raketa používa balistickú trajektóriu s výrazným stúpanim a prudkým klesaním, vrátane suborbitálnych a čiastočne orbitálnych trajektórii. Bojová hlavica je umiestnená v špeciálnom puzdre nazývanom návratové teleso, ktoré je vybavené tepelnou ochranou, umožňujúcou prekonať vysoké tepelné namáhanie spôsobené aerodynamickým ohrevom počas zostupu atmosférou k cieľu. Súčasné medzikontinentálne balistické rakety môžu niesť viac samostatne navádzaných návratových telies a okrem toho celý rad tzv. klamných hlavíc, väčšinou nafukovacích z pokovenej umelohmotnej fólie, ktoré majú za cieľ zhoršiť systémom protiraketové obrany účinný zásah proti blížiacim sa projektilom.
Súčasné medzikontinentálne balistické rakety používajú väčšinou motory na tuhé pohonné látky, ktoré majú z vojensko-operačného hľadiska celý rad výhod, z ktorých hlavnými sú dlhodobá skladovateľnosť v stave bojovej pohotovosti, vysoká spoľalivosť a relatívne bezpečná obsluha a údržba. Istou nevýhodou je ale o niečo menšia výkonnosť v porovnaní s raketami na kvapalné pohonné látky; pokrok vo vývoji heterogénnych tuhých pohonných látok v posledných desaťročiach však aj tento rozdiel značne znížil.

História

Vývoj medzikontinentálnych balistických rakiet bol začatý v ZSSR a USA v päťdesiatych rokoch 20. storočia. Prvé úspešné štarty sa uskutočnili v roku 1957 v ZSSR (balistická raketa R-7) a v tom istom roku aj v USA (balistická raketa Atlas A; plný medzikontinentálny dolet bol však dosiahnutý až v roku 1958 s modifikáciou Atlas B). V sedemdesiatych rokoch vyvinula prvú generáciu medzikontinentálnych balistických rakiet tiež ČLR.
Obe superveľmoci, ZSSR a USA, vyvinuli postupne okrem ďalších typov pozemných medzikontinentálnych rakiet tiež rakety podobného doletu, ktorými boli vyzbrojované jadrové ponorky, tzv. námorné ICBM, označované aj SLBM (Submarine-launched ballistic missile). Tie poskytovali možnosť prekvapivého útoku z vopred neznámych pozícií pod hladinou oceánov.
Pretože vývoj stále nových prostriedkov na dopravu zbraní hromadného ničenia viedol k špirálovitej eskalácii, boli v rámci dohôd SALT a SALT II, uzatvorených medzi USA a ZSSR, stanovené limity ako na počty nukleárnych náloží, tak ich nosičov. Tieto zmluvy pripúšťali konverziu vybraných typov medzikontinentálnych balistických rakiet na nosné rakety pre potreby kozmonautiky. V roku 1972 bola tiež medzi USA a ZSSR uzatvorená zmluva ABM, obmedzujúca prostriedky protiraketovej obrany. Platila až do roku 2002, keď od nej USA odstúpili.
Tulle

Poloha

Mesto má rozlohu 24,44 km². Najvyšší bod je položený 460 m n. m. a najnižší bod 185 m n. m.

Obyvateľstvo

Počet obyvateľov je 14 666 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Zincourt

Poloha

Obec má rozlohu 4,47 km². Najvyšší bod je položený 393 m n. m. a najnižší bod 305 m n. m.

Obyvateľstvo

Počet obyvateľov obce je 91 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Segonzac (Dordogne)

Poloha

Obec má rozlohu 3,88 km². Najvyšší bod je položený 211 m n. m. a najnižší bod 120 m n. m.

Obyvateľstvo

Počet obyvateľov obce je 212 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sala terrena

Sala terrena (tal. prízemná sála), nazývaná tiež sala Terrana alebo záhradná sála, je otvorená architektonická stavba charakteristická pre barokové palácové a zámocké záhrady.
Sala terrena je sála situovaná na prízemí, väčšinou v hlavnej osi zámku, alebo paláca, prípadne tvorí samostatnú stavbu. Jej priestor je otvorený, klasicky arkádou s tromi oblúkmi, do záhrady, ktorá je v rovnakej úrovni alebo prístupná niekoľkými stupňami schodiska. Sala slúžila pre relaxáciu, desiaty, koncerty a pod. Býva reprezentatívne vyzdobená, napríklad zariadená ako jaskyňa a vyzdobená kašnami a fontánami.
Ԙ

Ԙ (minuskula: ԙ) je v súčasnosti už nepoužívané písmeno cyriliky. Používalo sa na zápis mordvianskych jazykov a zachycovalo hlásku jæ.
Tajomný ostrov

Časový nesúlad medzi jednotlivými časťami trilógie

Medzi jednotlivými dielmi trilógie panuje časový nesúlad. Deti kapitána Granta sa odohrávajú v rokoch 1864 až 1865. Na konci príbehu, v marci 1865 je Ayrton vysadený na ostrove Tabor. V Tajomnom ostrove sa dej príbehu odohráva v rokoch 1865 až 1869. Cyrus Smith so svojimi priateľmi nachádza Ayrtona v decembri roku 1866, pričom Ayrton vyhlasuje, že bol na ostrov vysadený pred dvanástimi rokmi, t. j. v roku 1854, desať rokov pred dátumom uvedeným v deťoch kapitána Granta. V Tajomnom ostrove oznamuje Cyrus Smith roku 1869 Nemovi, že ho pozná z Aronnaxovej knihy, ktorú napísal o svojej podmorskej ceste na palube Nautila, a Nemo tvrdí, že je to už šestnásť rokov, čo Aronnax z ponorky utiekol. Ale Dvadsaťtisíc míľ pod morom sa odohráva v roku 1866 a nie v roku 1853. V Tajomnom ostrove sa ďalej dozvedáme, že knieža Dakkar prijal meno Nemo po porážke povstania, ktoré sa odohralo v roku 1857, a zomrel údajne po tridsiatich rokoch, čo by znamenalo rok 1887 a nie 1869.
Už Jules Verne i jeho vydavateľ Pierre-Jules Hetzel si tieto časové paradoxy uvedomovali. Verne ich nakoniec vyriešil poznámkou v Tajomnom ostrove, že vzhľadom na najrôznejšie okolnosti nemohol uviesť skutočné dátumy.
Méry-sur-Marne

Poloha

Obec má rozlohu 5,77 km². Najvyšší bod je položený 196 m n. m. a najnižší bod 52 m n. m.

Obyvateľstvo

Počet obyvateľov obce je 617 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
František Váray

Životopis

Učiteľ a zbormajster Banskobystrického hudobného spolku (1857 – 1862).
Florián Klimkovič

Životopis

Úradník mincovne v Smolníku. Maliar oltárnych obrazov, zátišia, z ktorých poznáme empírový akvarel Ruže v košíku (začiatok 19. storočia). Prvý maliar z rodiny, v ktorej sa venovali maliarstvu 3 generácie.
Je po ňom pomenovaná Klimkovičova ulica v Bratislave-Dúbravke.
Davisov pohár 2009 (Euroafrická zóna)

Formát

Šesťnásť tímov, rozdelených na dve sekcie, bude rozdelených v každej sekcii na dve skupiny po štyroch tímoch. Víťazi skupín sa dostanú do tzv. Final four (Posledná štvorka). Tí budú bojovať od dve postupové miesta v každej sekcii, do Skupiny II. Tímy umiestnené na posledných dvoch miestach budú bojovať o dve miesta v každej sekcii na udržanie sa v Skupine III.

Postupujúci

Zo sekcie A postupujú  Estónsko a  Turecko.

Zo sekcie A klesajú  Rwanda a  Botswana.

Postupujúci

Zo sekcie B postupujú  Nórsko a  Bosna a Hercegovina.

Zo sekcie B klesajú  Namíbia a  San Maríno.

Formát

Päť tímov, bude hrať v skupine o štyri postupové miesta do Skupiny III.
The Weeknd

Detstvo

Tesfaye sa narodil 16. februára 1990 v Toronte, Ontário a vyrastal v časti Scarborough na východnom konca mesta. Je jediným dieťaťom Makkonena a Samry Tesfayovcov, Etiópčanov, ktorí v 80. rokoch emigrovali do Kanady.
Jeho matka mala množstvo zamestnaní, aby uživila rodinu, vrátane práce ako zdravotná sestra a dodávateľka jedál. Popritom navštevovala nočnú školu, aby sa naučila angličtinu. Otec opustil rodinu, keď bol Tesfaye batoľa, preto sa o neho starala matka a stará mama, ktorá ho naučila amharčinu. V tomto jazyku sa tiež rozprával s matkou a navštevoval etiópske pravoslávne bohoslužby. Tesfaye v rozhovore o otcovi priznal: „Raz som ho zazrel, keď som mal šesť rokov, potom ešte v 11 alebo 12. Mal novú rodinu a deti. Ani som nevedel, kde žil – som si istý, že je to skvelý chlap. Nikdy som ho nesúdil. Nebol zlý, nebol alkoholik, nebol sviniar. On tu len jednoducho nebol.“
Tesfaye svoje dospievanie opisuje ako film „KIDS without the AIDS“. Keď mal 11, začal fajčiť marihuanu a neskôr prešiel na ťažšie drogy. Tiež priznal, že občas kradol a užíval extázu, oxykodón, xanax, kokaín, psilocybín a ketamín.

Osobný život

Tesfaye začal začiatkom roka 2015 randiť s modelkou Bellou Hadid; pár prvýkrát videli v apríli na festivale Coachella. Hadid si neskôr zahrala v jeho videoklipe k piesni „In the Night“. Tiež sa spolu objavili na červenom koberci ako pár na Grammy Awards 2016. 11. novembra 2016 bolo ohlásené, že sa rozišli, kvôli konfliktom v plánoch. Tesfaye v januári 2017 začal chodiť so Selenou Gomez a v septembri 2017 sa spolu presťahovali do Greenwich Village v New Yorku. V októbri 2017 sa rozišli.
Filiskos z Rodosu

Filiskos (starogr. Φιλίσκος) bol grécky sochár v 2. storočí pred Kr.
Sochár Filiskos pochádzal z ostrova Rodos. Činný bol v prvej polovici druhého storočia pred Kr. Staroveký autor Plínius uvádza, že bol autorom sôch božstiev, Apolóna, Léto, Artemidy a deviatich múz, ktoré sa nachádzali v rímskom chráme Apolóna, zvaného Sosianus.
Po Alexandrii a Pergamone bola najdramatickejšou helenistickou školou bezpochyby škola z ostrova Rodos. Výstižnou ukážkou tejto školy sú sochy Múz od Filiska, ktoré sa zachovali v niekoľkých kópiach. Ide tu o deväť sôch, ktoré kedysi obkolesovali Apolóna. Niektoré z týchto gracióznych žien sú naozaj frapantné typy. Urania zamyslene sedí s hlavou opretou o ruku. Polymnia, ktorú Rimania často reprodukovali, je zahalená do plášťa s bohatými záhybmi. Filiskos dosiahol pri stvárnení drapérií majstrovstvo, dokazuje to hlavne múza Kleió, rímska kópia jednej z postáv tohto súsošia z Musei Vaticani.
Croissy-sur-Seine

Poloha

Obec má rozlohu 3,44 km². Najvyšší bod je položený 34 m n. m. a najnižší bod 19 m n. m.

Obyvateľstvo

Počet obyvateľov obce je 10 060 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vrania šestka

Dej

Kaz Brekker, jeden z najobávanejších zločincov v celom Ketterdame, dostane prísľub veľkej peňažnej odmeny, ak sa mu podarí oslobodiť vedca menom Bo-Yul Bayur, ktorý je väznený v nedobytnej fjerdskej pevnosti Ľadový dvor. Kaz si na pomoc prizve päť nebezpečných kriminálnikov: Inej Ghafovú, akrobatku a talentovanú špiónku; Jespera Faheyho, ostrostrelca so záľubou v hazardných hrách; Ninu Zenikovú, grišu a bývalú vojačku ravkanskej Druhej armády; Matthiasa Helvara, niekdajšieho člena fjerdanského rádu drüskelle, ktorý sa kvôli Nine ocitol v kerchskom väzení; a Wylana van Ecka, syna bohatého kupca s nadaním na výrobu výbušnín.
Lavardens

Poloha

Obec má rozlohu 30,55 km². Najvyšší bod je položený 245 m n. m. a najnižší bod 126 m n. m.

Obyvateľstvo

Počet obyvateľov obce je 405 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Barthélemy (Isère)

Poloha

Obec má rozlohu 7,98 km². Najvyšší bod je položený 326 m n. m. a najnižší bod 258 m n. m.

Obyvateľstvo

Počet obyvateľov obce je 955 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
2K12 Kub

2K12 Kub, v kóde NATO SA-6 Gainful je mobilný protilietadlový systém určený predovšetkým k ničeniu vzdušných cieľov. Prvé vozidlá boli do výzbroje armád východného bloku zavedené v druhej polovici 60. rokov 20. storočia.
Projekt protilietadlového systému bol vypracovaný v kancelárii OKB-15 GKAT (filiálka NII-17), dnes NII Priborostroenia V. V. Tichomirova.

Vývoj a charakteristika

Vývoj 2K12 Kub započal v ZSSR v roku 1958. Vozidlo malo byť schopné ničiť ciele letiace rýchlosťou od 420 až do 600 m/s, pohybujúce sa vo výške do 7 000 metrov a vozidlo bolo schopné prevádzky v teplotách od −40 do +50°C. Najvyššia nadmorská výška pre prevádzku stroja je 3 000 metrov.
Základnou jednotkou je protilietadlová taktická batéria. Batéria odpaľovacích zariadení 2K12 sa skladá z viacerých pásových vozidiel. Tvorí ju jeden riadiaci a navádzací rádiolokátor 1S91 (SURN, v kóde NATO Straight Flush) s dosahom 75 km. Jedná sa zvyčajne o vozidlo na podvozku GM-568. Batéria zvykne byť vybavená 4 odpaľovacími zariadeniami na pásových podvozkoch GM-578 a 4 nákladnými automobilmi, z ktorých každý nesie 3 ďalšie rakety a žeriav. Zariadenia 2K12 Kub používajú rakety 3М9 a ich modifikácie.

1973 Jom Kipur

Použité na strane Egypta a Sýrie. Ich nasadenie bolo pre izraelské letectvo prekvapením a spôsobilo vysoké straty strojov A-4 Skyhawk a F-4 Phantom II.

1982 Libanon

Umiestnené v Bekaa. Množstvo vozidiel bolo zničených v jeden deň. Používané Sýriou.

1980 – 1988 Iránsko-iracká vojna

Používané na strane Iraku.

1991 Vojna v Perzskom zálive

Používané na strane Iraku.

1991 – 1999 Vojna v Juhoslávii

Používané na strane Juhoslávie.

Nehoda v Poľsku

19. augusta 2003 bolo počas cvičných strelieb približne 21 kilometrov od mesta Ustka zostrelený nešťastnou náhodou poľskou batériou poľské bojové lietadlo Suchoj Su-22M4K. Pilot, generál Andrzej Andrzejewski, sa stihol katapultovať a dve hodiny po udalosti bol vylovený z mora. Pilot zomrel 23. januára 2008 počas havárie lietadla CASA C-295M.
Mirbachov palác

Opis stavby

Štvorkrídlový dvojposchodový palác so sedlovými strechami postavený na pôdoryse nepravidelného lichobežníka architektonicky dotvára priestor severného zakončenia Františkánskeho námestia. Palácové krídla obkolesujú vnútorný dvor. Jeho dominantu tvorí fontána s kópiou súsošia Tritón a nymfa, dielom popredného bratislavského sochára Viktora Tilgnera.
Hlavné, prísne symetrické priečelie, orientované do Františkánskeho námestia zdobia jemné vzdušné rokaje nápaditých tvarov. Stredom fasády vedie nápadný rizalit zakončený mohutným tympanónom, na ktorom je pod grófskou korunou kartuša s dvojicou oválnych štítov. Tvoria rodový erb predposledných majiteľov paláca - Ňáriovcov.
Nissan Silvia

240RS

Táto generácia bola uvedená ako kupé vybavené 2,4-litrovým motorom FJ24 s rozvodom DOHC. Vyrábalo sa medzi rokmi 1983 a 1985.  Stalo sa oficiálnym rely automobilom Majstrovstiev sveta v rely, pričom obsadil najlepšie 2. miesto na Rely Nového Zélandu.

270R

Nismo 270R bola limitovaná edícia vyvinutá spoločnosťou Nissan Motorsports. Automobil bol postavený na ráme Silvie S14, ale mal mnoho vylepšení oproti Silvii. Vyrobených bolo len 50 kusov, a to v roku 1994. Číslo "270" označuje počet koní, na rozdiel od označenia zdvihového motoru (napríklad 240SX). 270R mal kapotu s otvorom na odvetranie, hore (na motore) montovaným medzichladičom, aerokitom Nismo 'Edge', pevnejšou spojkou, 2-cestným samosvorným diferenciálom a logami NISMO na predných aj zadných sedadlách. Všetky modely Nismo 270R boli v čiernej farbe, označením 'Nismo 270R' nad zadnými kolesami a výrobné číslo v odkladacom priestore.

Autech Version K's MF-T

Tuningová spoločnosť Autech vyrobila upravený model Silvia S14 King. Ten mal HUD displej a biele budíky pre tlak oleja, plniaci tlak a napätie v stredovej konzole, spolu s volantom Momo a koženou hlavicou radiacej páky. Upravená bola tiež výbava interiéru.
Zlepšenie ovládania a riadenia zahŕňa viacprvkové zavesenie, pevnejšie pružiny a tlmiče, predná výztuha tlmičov a zadný stabilizátor. Veľký zadný spojler v štýle F40 a bolykit Autech boli tiež použité. Použité bolo turbodúchadlo IHI VN14 kvôli o niečo rýchlejšiu odozvu a väčší prietok. Použité boli tiež väčšie 480 cc vstrekovače a tenší 80 mm medzichladič. Na odvod spalín bol použitý plnoprietokový výfuk Fujitsubo Giken (FGK).
Na pohon slúžil motor SR20DET upravený na výkon 182 kW/245 koní.

Spec-R

Spec-R verzia sa odlišuje od ostatných modelov Silvia použitím 6-rýchlostnej manuálnej prevodovky. Verzia Spec-R tiež má spevnený rám a pruženie použitím väčších stabilizátorov a výztuh. Tiež veľkou zmenou bolo použitie skrutkového samosvorného diferenciálu; výsledkom bola bezpečnejšie a pre okruhové jazdenie vhodnejšie správanie automobilu. Ako voliteľná výbava bol systém riadenia všetkých kolies HICAS (High Capacity Active Steering).
Miroslav Caban

Lezenie

Mladosť prežil na Liptove a v Banskej Bystrici, po vojenčine zakotvil a rodinu si založil na južnej Morave.
V Alpách vystúpil na Grossglockner, Mont Blanc, Matterhorn. V Andách najprv v roku 2000 neúspešný, 2001 úspešný pokus o Aconcaguu. V roku 2001 pokus o K2, dosiahol 8000 m. V ďalšom roku sa najprv pokúsil o Čho Oju, ale jeho najväčším úspechom sa stal výstup bez kyslíka na Mount Everest v roku 2002 . Potom sa sústredil na projekt 7 Summits (tiež Koruna Zeme), teda najvyššie vrcholy svetadielov. V roku 2004 zdolal Kilimandžáro, Elbrus, Mount McKinley a Mt. Vinson, 2005 Carstenz Pyramid, Mt. Kosciusko (najvyšší vrchol Austrálie "pre istotu") a znova Aconcaguu. Ako druhý Slovák po Hámorovi tak naplnil tento projekt, ale prvý (a 2. na svete) bez kyslíka. Na rok 2007 plánoval pokus o 4 osemtisícovky - Šiša Pangma, Čho Oju, Broad Peak a K2. Na dvoch sa pre nečas otáčal 200 m pod vrcholom, na zvyšných nižšie. Potom vyhlásil, že s osemtisícovkami končí.
Diebling

Poloha

Obec má rozlohu 7,84 km². Najvyšší bod je položený 340 m n. m. a najnižší bod 225 m n. m.

Obyvateľstvo

Počet obyvateľov obce je 1 642 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Lubin-en-Vergonnois

Poloha

Obec má rozlohu 17,06 km². Najvyšší bod je položený 132 m n. m. a najnižší bod 80 m n. m.

Obyvateľstvo

Počet obyvateľov obce je 693 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Amand-Longpré (obec)

Poloha

Obec má rozlohu 21,37 km². Najvyšší bod je položený 134 m n. m. a najnižší bod 102 m n. m.

Obyvateľstvo

Počet obyvateľov obce je 1 222 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Huclier

Poloha

Obec má rozlohu 3,32 km². Najvyšší bod je položený 163 m n. m. a najnižší bod 122 m n. m.

Obyvateľstvo

Počet obyvateľov obce je 116 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chalkódón (syn Aigypta)

Chalkódón (starogr. Χαλκώδων – Chalkódón) je v gréckej mytológii syn egyptského kráľa Aigypta a jeho arabskej manželky.
Chalkódón bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Chalkódónovi potom za manželku vybrali Rhodiu, dcéru Danaa a jednej z jeho manželiek Hamadryád, podľa antického autora Apollodora z Atén, Foiby, alebo Atlanteie. Danaos, ktorý sa s tým ešte stále nevedel zmieriť, svojim dcéram následne prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Odars

Poloha

Obec má rozlohu 6,65 km². Najvyšší bod je položený 243 m n. m. a najnižší bod 158 m n. m.

Obyvateľstvo

Počet obyvateľov obce je 726 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:DE

Kódy ISO 3166-2 pre Nemecko identifikujú 16 spolkových krajín. Prvá časť (DE) je medzinárodný kód pre Nemecko, druhá časť pozostáva z dvoch písmen identifikujúcich spolkovú krajinu.
Borsučí potok (prítok Železného potoka)

Prameň

Pramení vo Volovských vrchoch, v geomorfologickom podcelku Hnilecké vrchy, na juhovýchodnom svahu vrchu Sosničky (889,8 m n. m.) v nadmorskej výške cca 845 m n. m., východne od obce Závadka.
Baťova letecká společnost

Baťova letecká společnost bola letecká spoločnosť v Československu v 20. a 30. rokoch 20. storočia, súčasť Baťových závodov.

Dejiny

Koncern Baťa bol v medzivojnovom období známy využívaním efektívnych riadiacich stratégií, ktoré mu umožnili expandovať aj v čase veľkej hospodárskej krízy. Pole svojej pôsobnosti do leteckej sféry rozšíril Tomáš Baťa v roku 1924 založením leteckého oddelenia známeho ako Baťova letecká společnost.
Počiatočná situácia spočívajúca v zastaranosti lietadlového parku sa dočasne zlepšila poverením vojenského pilota Františka Klepša dočasným riadením oddelenia od februára 1933 do januára 1934. Klepš vypracoval podrobné bezpečnostné predpisy, nariadil pravidelné technické kontroly lietadiel a školenia personálu. Tieto opatrenia boli reakciou na haváriu lietadla Junkers F-13 12. júla 1932 v Otrokovicích, pri ktorej zahynul pilot a majiteľ firmy Tomáš Baťa. Jej príčinou bola zrážka so zemou v dôsledku straty orientácie v hmle.
V roku 1935 bol šéfpilot Jan Šerhant vyslaný na študijnú cestu po Spojených štátoch, za účelom zabezpečiť podnety pre modernizáciu spoločnosti. Vďaka jeho odporúčaniu Baťa zakúpil moderné dvojmotorové lietadlo Lockheed L-10A Electra, ktoré bolo dopravené do Československa v októbri 1936 a následne absolvovalo transatlantický let do Spojených štátov. V roku 1937 bolo zakúpené ďalšie lietadlo tohto typu, ktoré sa do roku 1939 podieľalo na doprave v Československu. Sľubný potenciál modernizovanej flotily so zastúpením nových dopravných lietadiel, ktorými disponovala spoločnosť od roku 1935, tak prekazil Mníchov 1938 a následná okupácia českých krajín.
V súvislosti s Baťovým letectvom je dôležitý výrok Jana Antonína Baťu, ktorý vyslovil pri zámere zriadenia podnikateľskej univerzity v roku 1937: „...každý student této školy [...] musí [okrem iného] umět pilotovat letadlo a řídit vůz, právě tak jako motocykl a pár koní“. Z uvedeného je zrejmé, že J. A. Baťa považoval angažovanie sa v letectve aj za istú formu veľkopodnikateľskej kultúry a prestíže.
Vojtech Horáček

Životopis

Učiteľský ústav absolvoval v Kláštore pod Znievom roku 1920. Učiteľ na Ľudovej škole v Haliči a na ľud. a meštianskej škole v Lučenci, 1926 – 1927 pracovník Referátu Ministerstva školstva a národnej osvety v Bratislave, 1928 – 1938 školský inšpektor v Prievidzi, 1938 – 1944 učiteľ meštianskej školy v Gelnici, 1946 – 1956 pracovník Povereníctva školstva v Košiciach a v Bratislave, 1956 – 1959 inšpektor hosp. škôl na Povereníctve škôl a Povereníctve pôdohospodárstva. Popredný predstaviteľ pokrokových učiteľov za prvej Čs. republiky. Autor a prekladateľ učebníc.